KYK: Chester se laaste TV-onderhoud Vrydag op VIA | Netwerk24
Probleme by Medupi wat opgelos is en die weer wat opklaar help tans om beurtkrag te verlig, en daai Whatsapp-storie is snert, sê Eskom se bedryfshoof.
Die ontslape Springbok-legende Chester Williams se laaste TV-onderhoud voor sy afsterwe sal op Vrydag 13 September om 17:30 op VIA (DStv-kanaal 147) en Netwerk24 se rugbyprogram Groen en Goud uitgesaai word.
In dié onderhoud – wat etlike dae voor sy afsterwe verfilm is – kyk Williams terug op sy luisterryke loopbaan op die rugbyveld en hoe hy een van die bekendste name in Springbok-rugby geword het. Sy vrou, Maria Williams, praat ook oor hul verhouding.
Chester Williams tydens sy laaste televisie-onderhoud. Skermgreep: VIA
Om meer insig in Williams se lewe en loopbaan te gee, is die Netwerk24-rugbyskrywers Owen Kock en Stephen Nell, Son-rugbyskrywer Adnaan Mohamed en Netwerk24-meningsredakteur Gert van der Westhuizen ook aan die woord.
Hy ’n legende wat ’n enorme impak op rugby en ons land gehad het.
Izelle Venter, VIA se kanaalhoof
“Chester se afsterwe is nog so rou en skielik,” sê Izelle Venter, VIA se kanaalhoof.
"Hy is ’n legende wat ’n enorme impak op rugby en ons land gehad het. Dit is vir VIA en Netwerk24 ’n enorme voorreg om in sy huis te kon wees dae voor sy dood. Die program is so ’n mooi getuienis van sy eerlikheid, sy outentiekheid en sy liefde vir sy gesin – ons hoop dit sal troos bied vir sy naastes en ons kykers.”
Chester Williams se episode van Groen en Goud kan ook op DStv Now gestroom word en word ook op die volgende dae en tye op VIA uitgesaai:
* Vrydag 13 September om 17:30
* Vrydag 13 September om 23:30
* Saterdag 14 September om 05:30
* Sondag 15 September om 19:30
* Maandag 16 September om 17:30
* Donderdag 19 September om 19:30
Williams is op Vrydag 6 September oorlede aan ’n hartaanval. Hy was 49. Hy is die vierde lid van die seëvierende Springbok-span wat in 1995 die Wêreldbeker gewen het om te sterf: Ruben Kruger is in 2010 aan breinkanker oorlede, Joost van der Westhuizen is in 2017 weens motorneuronsiekte dood en James Small is ook vanjaar as gevolg van ’n hartaanval oorlede.
Nuwe episodes van Groen en Goud word elke Vrydag om 17:30 op VIA (DStv-kanaal 147) uitgesaai, met heruitsendings op Sondae om 19:30. In samewerking met Netwerk24.
Meer oor: Via | Chester Williams | Rugbywêreldbeker | Groenengoud | Rugby
Chester wou nie ‘morbiede’ gesigte by sy begrafnis hê